د افغانی سرې میاشتې ټولنې د لوګر ولایتی څانګې ریس ښاغلی مولوی نصرت له ګرځنده روغتیایی ټیم څخه ناڅاپی لیدنه وکړه! نن چهارشنبه د روان 1444 هـ ق کال د شوال المکرم په 12 مه نیټه د افغانی سرې میاشتې ټولنې د مرکزی سوېل لویدیځ زون اړوند لوګر ولایتی څانګې رئیس ښاغلی مولوی نصرت د لوګر ولایت مرکز اړوند جوزار کلی کې د افغانی سرې میاشتې ټولنې ګرځنده روغتیایی کلینیک څخه ناڅاپی لیدنه وکړه، او ګرځنده روغتیایی ټیم پرسونل ته یې د حاضرۍ پابندی په اړه سپارښتنه وکړه، او له ناروغانو سره ښه چلند وکړی تر څو عام ولس د افغانی سرې میاشتې له فعالیتونو څخه برخمن شی. یادونې وړ ده، یاد ګرځنده روغتیایی کلینیک په تیره میاشت کې 936 ناروغان معاینه کړی،75نفره واکسین شوی،20 نفره پانسمان شوی او 1083 نفرو ته روغتیایی تبلیغات شوی دی.